Fiëstas: ‘Die reuk van appels’ maak skoonskipPaul du Toit vir Melk & Vleis (Foto: Sean Brand) kykNET se gesogte Fiësta-toekennings is Donderdag by Montecasino Teatro in Johannesburg uitgedeel. Honderde bekendes het onder die opelug op die bloutapyt bymekaargekom om die beste oes in die teaterbedryf van die vorige jaar te vier. Die Afrikaanse komediant Schalk Bezuidenhout het as die seremoniemeester vir dié gewilde geleentheid optree. Anna-Mart van der Merwe, Cintaine Schutte, Dean John Smith, Vashti Prins en Bennie Fourie het die verhoog met Bezuidenhout gedeel. Die reuk van appels – gegrond op Mark Behr se opspraakwekkende roman van 1993 en nou, verwerk deur Johann Smith, met regie deur Lara Bye, Gideon Lombard as akteur en deur Theatrerocket as verhoogproduksie aangebied – het behoorlik opspraak gewek. Dié produksie het met vier Fiësta-toekennings meer toekennings as enige ander produksie ingepalm. Melk & vleis – die Griekse mite Medea wat nóú op ŉ Oos-Kaapse melkplaas afspeel – het ook die beoordelaars se aandag getrek en met twee toekennings huis toe gegaan. Lees Maroela Media se resensies oor Die reuk van appels en Melk & Vleis. Maroela Media het ook die kunstenaars op die tapyt gevra wat maak Afrikaans pret én met die wenners oor hul toekennings gesels. Hier is ŉ volledige lys van die wenners: Beste akteur Paul du Toit – Melk & vleis Beste aktrise Tinarie van wyk Loots – Wild Beste manlike byspeler Kopano Maroga – Buite land Shihaam Domingo vir Die riel van hip hop (Foto: Sean Brand) Beste vroulike byspeler Tarryn Wyngaard – Liewer Beste regie Lara Bye – Die reuk van appels Beste teaterontwerp Neil Coppen en Vaughn Sadie – Buite land Beste spel in ŉ solo-vertoning Gideon Lombard – Die reuk van appels Beste nuutgeskepte Afrikaanse teks Marina Albertyn – Melk & vleis Paul du Toit vir Melk & Vleis (Foto: Sean Brand) Beste opkomende kunstenaar Retief Scholtz – Teks vir Dop en Weerkaats Beste prestasie in klassieke musiek José Dias en Janelle Visagie – Pioniers Beste prestasie in visuele kuns Henk Serfontein – Winterslaap Beste musiekgedrewe produksie – buitelug Judith Sephuma Beste musiekgedrewe produksie – podium Stef Bos – Bos Innibos Retief Scholtz – Teks vir Dop en Weerkaats (Foto: Sean Brand) Beste musiekgedrewe produksie – teater Die riel van hip hop Beste aanbieding Die reuk van appels Beste duo of ensemble Nêrens, noord-kaap Beste vertaling of verwerking van ŉ bestaande werk Johann Smith – Die reuk van appels Gewildste kunstefees Aardklop Die reuk van appels-span met onder andere Johann Smith, Rudi Sadler, Gideon Lombard en Lara Bye (Foto: Sean Brand) Lewensbydrae tot teater Carel Trichardt & Petru Wessels Lewensbydrae tot teater Simon Bruinders Lewensbydrae tot teater Trix Pienaar Blou fiësta DEURnis Die Nêrens Noord-Kaap-span met De Klerk Oelofse, Nico Scheepers en Albert Pretorius (Foto: Sean Brand)